J. K. Rowling (alizaliwa mjini Yate, Gloucestershire, Uingereza, 1965) alikuwa akifanya kazi kama mtafiti kwenye asasi ya Amnesty International wakati alipopata wazo la kuandika riwaya ya Harry Potter, mnamo 1990. Rowling alihudhuria Shule ya Msingi St Michael halafu akahudhuria shule ya sekondari ya Wyedean, ambapo mama yake alikuwa akifanya kazi katika idara ya sayansi. Baada ya hapo, Rowling alijiunga na Chuo Kikuu cha Exeter, ambapo alisomea Kifaransa na Classics. Rowling amepokea shahada za heshima kutoka Chuo Kikuu cha St Andrews, Chuo Kikuu cha Edinburgh, Chuo Kikuu cha Edinburgh Napier, Chuo Kikuu cha Exeter (ambacho alihudhuria) Chuo Kikuu cha Aberdeen , na Chuo Kikuu cha Harvard, ambako alizungumza katika sherehe mwaka 2008. Mnamo 2009, Rowling alituzwa tuzo la Chevalier de la Légion d'honneur na Rais wa Ufaransa Nicolas Sarkozy.